Mentretant, er inspector pressèc era marcha, autant coma podec, en direccion entara Caleta deth Gat; mès es sòns gardes les calie desmontar e anar caminant a paupes per çò d’escalabrós dera corsèra, amiant damb eth ramau as shivaus, a viatges arturant-les per çò deth temor d’ua emboscada, e plan per aquerò non siguec causa de suspresa eth hèt de qué, quan arribèren en lòc que sabien qu’ere amarrada era barca, aguesta s’auesse hèt ja ena mar, encara que se vedie a pòca distància dera plaja.